## Rješenje kojim se društvu za upravljanje fondovima rizičnog kapitala s privatnom ponudom Honestas Private Equity Partneri d.o.o. iz Zagreba odobrava osnivanje Honestas otvorenog investicijskog fonda rizičnog kapitala s privatnom ponudom

### NN 141/2010 (15.12.2010.), Rješenje kojim se društvu za upravljanje fondovima rizičnog kapitala s privatnom ponudom Honestas Private Equity Partneri d.o.o. iz Zagreba odobrava osnivanje Honestas otvorenog investicijskog fonda rizičnog kapitala s privatnom ponudom

HRVATSKA AGENCIJA ZA NADZOR FINANCIJSKIH USLUGA

3597

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članaka 5., 196., 205., 216. i 220. Zakona o investicijskim fondovima (»Narodne novine« broj 150/05), Uprava Hrvatske agencije za nadzor financijskih usluga, na zahtjev društva za upravljanje fondovima rizičnog kapitala s privatnom ponudom Honestas Private Equity Partneri d.o.o. iz Zagreba, I. Lučića 2A, u predmetu izdavanja odobrenja za osnivanje i prijavu upisa u registar fondova Honestas otvorenog investicijskog fonda rizičnog kapitala s privatnom ponudom, na sjednici održanoj 9. prosinca 2010. donosi

RJEŠENJE

1. Društvu za upravljanje fondovima rizičnog kapitala s privatnom ponudom Honestas Private Equity Partneri d.o.o. iz Zagreba, I. Lučića 2A, odobrava se osnivanje Honestas otvorenog investicijskog fonda rizičnog kapitala s privatnom ponudom.

2. Društvu Honestas Private Equity Partneri d.o.o. iz Zagreba, I. Lučića 2A, odobrava se Prospekt i Statut Honestas otvorenog investicijskog fonda rizičnog kapitala s privatnom ponudom.

3. Odobrava se izbor Societe Generale-Splitske banke d.d. iz Splita, Ruđera Boškovića 16, koja će obavljati poslove depozitne banke za Honestas otvoreni investicijski fond rizičnog kapitala s privatnom ponudom i to na temelju ugovora sklopljenog 1. prosinca 2010. godine između društva Honestas Private Equity Partneri d.o.o. iz Zagreba, I. Lučića 2A i Societe Generale-Splitske banke d.d. iz Splita, Ruđera Boškovića 16.

4. Honestas otvoreni investicijski fond rizičnog kapitala s privatnom ponudom upisuje se u registar fondova pod identifikacijskim brojem RPP159.

5. Ovo rješenje objavit će se u »Narodnim novinama«.

Obrazloženje

Društvo za upravljanje fondovima rizičnog kapitala s privatnom ponudom Honestas Private Equity Partneri d.o.o. iz Zagreba, I. Lučića 2A (dalje: Društvo), podnijelo je 3. prosinca 2010. godine zahtjev za odobrenje osnivanja otvorenog investicijskog fonda rizičnog kapitala s privatnom ponudom Honestas, prijavu upisa u registar fondova za Honestas otvoreni investicijski fond rizičnog kapitala s privatnom ponudom, kao i zahtjev za odobrenje prospekta i statuta tog fonda te odobrenje izbora depozitne banke, sve sukladno odredbama članaka 5., 196., 205., 216. i 220. Zakona o investicijskim fondovima.

Društvo je, nakon zahtjeva Hrvatske agencije za nadzor financijskih usluga, 6. prosinca 2010. godine dostavilo cjelokupnu dokumentaciju.

Pregledom zahtjeva za odobrenje utvrđeno je da je Društvo priložilo svu potrebnu dokumentaciju sukladno odredbama članka 205. Zakona o investicijskim fondovima, a iz koje je razvidno da su Prospekt i Statut Honestas otvorenog investicijskog fonda rizičnog kapitala s privatnom ponudom u skladu s odredbama članaka 216. i 220. Zakona o investicijskim fondovima.

Također je pregledom zahtjeva za odobrenje izbora depozitne banke, na temelju ugovora sklopljenog 1. prosinca 2010. godine između Društva i Societe Generale-Splitske banke d.d. iz Splita, Ruđera Boškovića 16, odobren izbor depozitne banke, a sve vezano uz obavljanje poslova predviđenih odredbama članka 196. Zakona o investicijskim fondovima.

Slijedom navedenog, valjalo je zahtjev Društva riješiti na način opisan u točkama 1. 2. i 3. izreke ovog rješenja te upisati Honestas otvoreni investicijski fond rizičnog kapitala s privatnom ponudom u registar fondova pod identifikacijskim brojem RPP159.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-06/22

Urbroj: 326-113-10-6

Zagreb, 9. prosinca 2010.

Zamjenik predsjednika Uprave
Željko Kopčić, v. r.

Rješenje, NN 141/2010-3597